stanford-oval/wikipedia huggingface dataset:
Katherine Esau

| Katherine Esau> Henkilötiedot |
| --- | --- |
Syntynyt: 3. huhtikuuta 1898 Jekaterinoslav, Venäjän keisarikunta
Kuollut: 4. kesäkuuta 1997 (99 vuotta) Santa Barbara, Kalifornia, Yhdysvallat
Koulutus ja ura
Tutkimusalue:  kasvitiede
Katherine Esau (3. huhtikuuta 1898 Jekaterinoslav, Venäjän keisarikunta – 4. kesäkuuta 1997 Santa Barbara, Kalifornia) oli yhdysvaltalainen kasvitieteilijä.
Esau syntyi Ukrainassa saksalaisten mennoniittojen tyttäreksi. Venäjän vallankumouksen jälkeen perhe siirtyi Saksaan ja sieltä edelleen Kaliforniaan, jossa Esau sai tohtorinarvonsa vuonna 1931.
Esau tunnetaan varsinkin ansioistaan kasvianatomian tutkijana sekä pioneerina elektronimikroskoopin käytössä kasvivirusten tutkimisessa. Hän opetti useita oppilassukupolvia kasvien anatomiasta ja toiminnoista, ja loi myös hyvin laajan tieteellisten tekstien ja tutkimusten aineiston. Hänen kirjansa Plant Anatomy ja Anatomy of Seed Plants ovat alan merkkiteoksia. Hänen mukaansa on nimetty Katherine Esau -palkinto.
Esau valittiin vuonna 1957 Yhdysvaltain kansallisen tiedeakatemian jäseneksi sen historian kuudentena naispuolisena tutkijana, ja hänelle myönnettiin vuonna 1989 National Medal of Science. Hän eli 99-vuotiaaksi.
Kakarlammi (Tammela)

| Kakarlammi |
| --- | --- |
Valtiot:  Suomi
Maakunnat:  Kanta-Häme
Kunnat:  Tammela
Koordinaatit:  60°45′42″N, 23°58′27″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Turpoonjoen valuma-alue (35.98)
Laskujoki:  ei ole 
Järvinumero:  35.984.1.004
Mittaustietoja
Pinnankorkeus:  107,9 m 
Rantaviiva:  0,41 km 
Pinta-ala:  0,01236 km² 
 fiKakarlammi 
Kakarlammi on Kanta-Hämeessä Tammelassa oleva järvi, joka kuuluu  Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.
Maantiede

Soikean muotoisen järven pinta-ala on 1,2 hehtaaria ja sen halkaisija on 130 metriä. Siihen laskee kaksi suo-ojaa eikä sillä ole kuitenkaan laskuojaa. Poistuvat vedet suotuvat ilmeisesti maaperään. Järven rantaviiva on 0,41 kilometriä pitkä ja sen ranta on suomaata, jota ympäröi pääosin moreenipohjainen metsämaasto. Järven länsiranta kuuluu kapean pitkittäisharjuun ja on hiekkapohjaista kangasmaastoa. Rannoille on rakennettu muutama loma-asuntoa, joille johtaa tiet yhdystieltä 2824.
Historia

Vuoden 1884 Senaatin kartastossa järvi nimenä luki "Kakaralampi".
Kammista Skantziin

Kammista Skantziin -matkailutien kyltti Karvian Kantinkylässä.
Kulttuurikeskus Skantz on yksi Taiteiden reitin kohteista.
Taiteiden reitti Kammista Skantziin on Kauhajoen ja Karvian kuntien alueella sijaitseva matkailutie. Kammista Skantziin sai virallisen matkailutiestatuksen helmikuussa 2021.
Reitin pituus on 37 km. Reitti alkaa Kauhajoen Nummijärveltä Kammi-kylästä ja päättyy Karvian Kantinkylässä sijaitsevaan Kulttuurikeskus Skantziin. Reitin voi kulkea myös toisinpäin tai vierailla yksittäisissä kohteissa.
Kohteita reitin varrella

Kammista Skantziin -matkailutien kohteita ovat:
Kammi-kylä
Alpon Savanni
Annen Taidekahvila
Karvian kirkko ja ulkomuseoalue
Kulttuurikeskus Skantz
Tien varren asukkailla on tapana pystyttää kesän ajaksi patsaita tienvarteen. Patsaat edustavat paikallista ITE-taidetta.
Aiheesta muualla

Taiteiden reitti Kammista Skantziin kotisivut
Kamogawa

| Kamogawa (鴨川市) |
| --- | --- |
 Näkymä Kamogawaan
 lippu:  symboli
 Kamogawan sijainti Chiban prefektuurissa
 Kamogawa
 Koordinaatit: 35°06′51″N, 140°05′56″E 
Valtio:  Japani
Alue:  Kantō
Prefektuuri:  Chiban prefektuuri
Pinta-ala:  
 – Kokonaispinta-ala:  191,14 km²
Väkiluku (07/2020):  31 786
 – Väestötiheys:  166,3 as./km²
Symbolit:  
 – Puu:  Mänty
 – Kukka:  Rypsin kukka
 – Kukka:  Punahammasahven
 
 http://www.city.kamogawa.lg.jp/ 
Infobox OKVirheellinen NIMI-arvo: 
Kamogawa (jap. 鴨川市, Kamogawa-shi) on Japanin kaupunki Honshūn saarella Kantōn alueella Chiban prefektuurissa. Se sijaitsee Tyynenmeren rannikolla Bōsōn niemimaan eteläosassa. Sisämaassa kaupungin alue ulottuu Bōsōn kukkuloille. Kamogawassa on 31 786 asukasta (heinäkuussa 2020) ja sen pinta-ala on 191,14 neliökilometriä.
Kamogawan kaupunki perustettiin vuonna 1971 liittämällä yhteen Emin, Kamogawan ja Nagasan maaseutukaupungit. Nykyisen kaupungin keskusta sijaitsee Maebaran kaupunginosassa, joka on vanha kalastuskylä. Vanhastaan seutu tunnettiin hampun tuotannosta, nykyisin siellä harjoitetaan kalastusta, riisin, vihannesten ja koristekukkien viljelyä sekä maidon tuotantoa. Maatalous on keskittynyt kaupungin läpi virtaavan Kamojoen viljavalle tasankoalueelle. Alue alkoi kehittyä matkailukohteena sen jälkeen, kun Bōsōn niemimaan kiertävä rautatielinja valmistui vuonna 1929. Vuonna 2005 Kamogawaan liitettiin Amatsu-Kominaton maaseutukaupunki.
Kamogawan luonnonnähtävyyksiä ovat Niemonjiman saari, joka tunnetaan Minamoto no Yoritomoon liittyvästä legendasta, Kamogawa-Matsushiman saaristo sekä Mineoka- ja Kiyosumivuorten luonnonalueet. Rannikolle on rakennettu hotelleja, virkistysalueita ja Kamogawa Seaworld -akvaario. Kaupungin rannikko kuuluu Minami-Bōsōn puolikansallispuistoon. Kamogawaa palvelevat JR Higashi-Nihonin Sotobō-linja ja Uchibō-linja.
Kuvia

Tanjō-jin temppeli
Futomihaman rannikkoa
Ōyaman terassiviljelmiä
Kominaton satamaa
Aiheesta muualla

Kuvia tai muita tiedostoja aiheesta Kamogawa Wikimedia Commonsissa
Kaupungin internetsivut (japaniksi)
Kateryna Monzul

| Kateryna Monzul> Катерина Володимирівна Монзуль |
| --- | --- |

Henkilötiedot
Koko nimi:  Kateryna Volodymyrivna Monzul
Syntynyt: 5. heinäkuuta 1981 Harkova, Ukrainan SNT
Jalkapallotuomari
Pituus:  167 senttimetriä
| Urheilijan ura> Tuomariura |
| --- | --- | --- | --- |
| Kaudet | Sarja | Ott    | Ott    |
| 2011– 2004– | Ukrainan ykkösliiga FIFA |  |  |

Kateryna Volodymyrivna Monzul (ukr. Катерина Володимирівна Монзуль, s. 5. heinäkuuta 1981 Harkova) on ukrainalainen jalkapallotuomari. Hän on toiminut kansainvälisen jalkapalloliiton FIFAn virallisena tuomarina vuodesta 2004 alkaen.
Ukrainan miesten toiseksi korkeimmalla sarjatasolla ykkösliigassa Monzul on toiminut tuomarina vuodesta 2011 alkaen. Ensimmäisen naisten maaottelunsa, ottelun Suomen ja Puolan välillä, hän tuomitsi syyskuussa 2005. Kaudella 2013–2014 Monzul tuomitsi naisten mestarien liigan finaalin Tyresö FF:n ja VfL Wolfsburgin välillä. Vuoden 2015 naisten MM-kilpailuissa hän tuomitsi muun muassa avausottelun ja finaalin Yhdysvaltain ja Japanin välillä.
Monzul on 167 senttimetriä pitkä ja painaa 59 kilogrammaa.
Kammiovärinä

EKG-kuvaaja kammiovärinästä
Kammiovärinä (fibrillatio ventricularis) on sydämen rytmihäiriö, jossa sydämen kammiot värisevät 300–500 kertaa minuutissa. Kammiovärinän aikana veri ei pumppaudu sydämestä eteenpäin. Tavallisin syy kammiovärinään on sydäninfarkti.
Kammiovärinä johtaa muutamassa sekunnissa tajuttomuuteen ja 4–6 minuutissa aivojen vaurioitumiseen verenkierron ja hapenpuutteen takia. Kuolema seuraa alle puolessa tunnissa, ellei sydämen toimintaa saada palautettua riittävän hyväksi elvytystoimilla.
Elvytys ja seuraukset

Elvytyksessä käytetään sähköistä defibrillaattoria, jolla sydämen rytmiä yritetään muuttaa depolarisoimalla kaikki sydänlihassolut samanaikaisesti. Tämän jälkeen sinussolmuke saattaa palauttaa normaalin rytmin. Sydäntä ei varsinaisesti siis käynnistetä sähköllä, vaan sillä lopetetaan sydämessä kaoottisesti kiertävä sähkövirta ja annetaan näin normaalirytmille tilaisuus palautua. Elvytyksellä on sitä suurempi mahdollisuus onnistua, mitä lyhyempi aika ehtii kulua ongelman alusta.
Kun sydän saadaan toimimaan, elvytetyn potilaan ennuste riippuu useimmiten siitä, kuinka hän toipuu syntyneestä aivovauriosta. Tämä riippuu monista tekijöistä, muun muassa hapenpuutteen ja elvytyksen kestosta, verenkierron tehosta toipumisvaiheessa, sydämeen ja verenkiertoon vaikuttavista sairauksista, muiden peruselintoimintojen häiriöistä ja aivojen kunnosta ennen sydämenpysähdystä. Terveet lapset ja nuoret aikuiset saattavat toipua hyvin vaikeasta aivovauriosta, kun taas aikaisemmat aivovauriot ja aivoja rappeuttavat sairaudet saattavat vaikeuttaa toipumista pienestäkin lisävauriosta.
Jos rytmihäiriön alku on nähty, tehokas elvytys kammiovärinärytmistä alkaa viiveettä ja sydämen toiminta käynnistyy nopeasti uudelleen, saattaa puolet näistä potilaista selvitä hengissä sairaalaan asti, 10–25 % olla elossa kuukauden kohdalla ja 5–15 % toipua aivovauriosta pitkällä tähtäimellä omatoimisiksi, rytmihäiriötä edeltäneeseen kuntoon tai lähelle sitä. Selvästi parempia tuloksia saavutetaan, jos hoito alkaa ajoissa jo ennakoivien oireiden perusteella ennen kuin tilanne pahenee kammiovärinään ja sydänpysähdykseen asti.
Aiheesta muualla

Sydän.fi: Anna-Mari Hekkala, Kammiovärinä, 14.12.2020
Tiainen M, Hästbacka J, Takkunen O, Roine RO. Viilennyshoito parantaa kammiovärinästä elvytetyn potilaan ennustetta. Duodecim 2006;122: 295–304
Mayo Clinic: Ventricular fibrillation (englanniksi)
Johns Hopkins Medicine: Ventricular Fibrillation (englanniksi)
Cardiac arrest
Kateryna Burmistrova

| Mitalit> Maa:   Ukraina.Naispaini.MM-kilpailut  | Mitalit> Maa:   Ukraina.Naispaini.MM-kilpailut  | Mitalit> Maa:   Ukraina.Naispaini.MM-kilpailut  | Maa:   Ukraina> Naispaini. |
| --- | --- | --- | --- |
|  Kultaa | Khalkis 2002 | 67 kg |  |
|  Pronssia | Tokio 2008 | 67 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Haaparanta 2004 | 67 kg |  |
|  Kultaa | Varna 2005 | 67 kg |  |
|  Kultaa | Vilna 2009 | 67 kg |  |
|  Kultaa | Dortmund 2011 | 72 kg |  |
|  Hopeaa | Sofia 2007 | 67 kg |  |
|  Hopeaa | Baku 2010 | 67 kg |  |
|  Hopeaa | Belgrad 2012 | 72 kg |  |
|  Pronssia | Tbilisi 2013 | 72 kg |  |
|  Pronssia | Vantaa 2014 | 75 kg |  |
Kateryna Burmistrova (ukr. Катерина Бурмістрова, s. 20. marraskuuta 1979 Sumy, Ukrainan SNT, Neuvostoliitto) on ukrainalainen naispainija, maailman- ja Euroopan mestari.
67, 72 ja 75 kilogramman painoluokissa paininut Burmistrova voitti maailmanmestaruuden Khalkisissa 2002 ja MM-pronssia Tokiossa 2008. EM-kilpailuista hän on voittanut neljä kultamitalia, kolme hopeamitalia ja kaksi pronssimitalia.
Katherine Jackson

Katherine Esther Jackson, o.s. Scruse (s. 4. toukokuuta 1930) on Jacksonien musikaalisen suvun matriarkka. Hänen tunnetuimmat lapsensa ovat viihdetaiteilijat Michael ja Janet Jackson.
Jackson sairasti lapsena polion. Hän liittyi vuonna 1965 Jehovan todistajiin.
Jackson julkaisi omaelämäkertateoksen My Family (1990). Hän on julkisuudessa asettunut puolustamaan Michael-poikaansa tähän kohdistuneiden pedofiliasyytösten yhteydessä. Hän on myös kertonut miehensä uskottomuudesta.
Perhe

Katherine Jackson sai miehensä Josephin kanssa kymmenen lasta:
Rebbie Jackson (s. 1950)
Jackie Jackson (s. 1951)
Tito Jackson (1953–2024)
Jermaine Jackson (s. 1954)
La Toya Jackson (s. 1956)
Marlon Jackson (s. 1957)
Brandon Jackson (Marlonin kaksosveli, s. 1957, kuoli pian syntymän jälkeen)
Michael Jackson (1958–2009)
Randy Jackson (s. 1961)
Janet Jackson (s. 1966)
Kari Lehtola

Kari Lehtola -nimisiä henkilöitä:
Kari Lehtola, suomalainen lentopalloilija
Kari Lehtola, Onnettomuustutkintakeskuksen johtaja ja Helsingin kaupunginvaltuutettu 2001–2008.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kari Lehtola”, voi hakea sivunnimihaulla, laajalla sivunnimihaulla tai tekstihaulla.
Kamo (Niigata)

| Kamo (加茂市) |
| --- | --- |
 Kamon keskustaa
 lippu:  symboli
 Kamon sijainti Niigatan prefektuurissa
 Kamo
 Koordinaatit: 37°39′59″N, 139°02′25″E 
Valtio:  Japani
Alue:  Chūbu, Hokuriku tai Kōshin’etsu
Prefektuuri:  Niigatan prefektuuri
Pinta-ala:  
 – Kokonaispinta-ala:  133,72 km²
Väkiluku (03/2019):  27 140
 – Väestötiheys:  203,0 as./km²
Symbolit:  
 – Kukka:  Camellia rusticana
 
 http://www.city.kamo.niigata.jp/ 
Infobox OKVirheellinen NIMI-arvo: 
Kamo (jap. 加茂市, Kamo-shi) on Japanin kaupunki Honshūn saarella Chūbun tai Hokurikun alueella Niigatan prefektuurissa. Se sijaitsee sisämaassa prefektuurin keskiosassa Niigatan tasangon kaakkoisreunalla. Kaupungin keskusta on rakentunut Shinanojoen sivujoen Kamon varrelle. Kamossa on 27 140 asukasta (maaliskuussa 2019) ja sen pinta-ala on 133,72 neliökilometriä.
Kamo kehittyi 1600-luvun puolivälistä lähtien markkinapaikkana Kamojoen laakson suulle. Säännöllisten markkinoiden perinne on jatkunut nykyaikaan saakka. Kaupunkioikeudet Kamo sai vuonna 1954, kun Kamon maaseutukaupunkiin liitettiin Gejōn kyläkunta. Merkittäviä elinkeinoja ovat perinteisesti olleet keisaripuusta valmistettujen lipastojen (tansu) ja muiden huonekalujen tuotanto, japaninpaperin tuotanto ja tekstiilien kudonta. Paperista on tuotettu myös sateenvarjoja ja byōbu-sermejä. Nykyisin kaupungissa on lisäksi elektroniikka-, metalli- ja elintarviketeollisuutta. Gejōn alue tunnetaan perhoneidonmäntyjen kasvatuksesta. Maaseutualueilla viljellään myös viinirypäleitä ja omenapäärynöitä.
Kamon nähtävyyksiin kuuluu Aomi-jinjan šintolainen pyhäkkö. Sitä ympäröivässä Kamoyaman puistossa kasvaa lukuisia Camellia rusticana -lajin (yukitsubaki) kamelioita. Awavuorta ympäröivä seutu kaupungin itäosassa kuuluu prefektuurin luonnonpuistoon. Kamoa palvelee JR Higashi-Nihonin Shin’etsu-päälinja.
Kuvia

Aomi-jinja
Näkymä Awavuoren huipulta
Kamon kantakaupunki vuoden 1975 ilmakuvassa
Kamon rautatieasema
Aiheesta muualla

Kuvia tai muita tiedostoja aiheesta Kamo Wikimedia Commonsissa
Kaupungin internetsivut (japaniksi)
Karkku (taajama)

| Karkku |
| --- | --- |
 Karkku
 Koordinaatit: 61°26′45″N, 23°2′42″E 
Valtio:   Suomi
Maakunta:  Pirkanmaa
Seutukunta:  Lounais-Pirkanmaa
Kunta:  Sastamala
Pinta-ala:  
 – Maa:  2,85 km²
Väkiluku (2011):  541
 – Väestötiheys:  189,9 as./km²
Postinumero:  38100
 Tilastotiedot koskevat taajamaa ja niiden lähteenä on Tilastokeskus. Väkiluku ja maapinta-ala ovat ajankohdan 31.12.2011 mukaiset. 
Infobox OKVirheellinen NIMI-arvo: 
Karkun taajama on Karkun keskusta Sastamalan kaupungissa Pirkanmaalla. Se sijaitsee Rautaveden rannalla seututien 249 ja Tampere–Pori-radan varrella. Taajama on syntynyt Palvialan kylään, joka on kasvanut yhteen Ketunkylän ja Huidan kylien kanssa. Yleisesti Karkun keskustaa kutsutaankin Palvialaksi. Taajaman asukasluku on 541, ja sen eteläpuolella oleva haja-asutusalue nostaa alueen asukasluvun yli kuudensadan.
Taajama on syntynyt vasta 1900-luvulla ja Karkun keskusta on siirtynyt sinne. Palvialan kylä tosin on jo viimeistään keskiajalta. Palvialaan rakennettiin Karkun rautatieasema vuonna 1894. Taajamassa sijaitsevat Karkun palvelut ja muun muassa Karkun evankelinen opisto sekä Karkun kotitalous- ja sosiaalialan oppilaitos. Vajaat neljä kilometriä taajamasta etelään sijaitsee Karkun kirkko.
Katherine Goodson

Katharine Goodson, vuonna 1907 Yhdysvaltain debyytillään.
Katherine Goodson (18. kesäkuuta 1872 – 14. huhtikuuta 1958) oli englantilainen konserttipianisti. Hän aloitti pianonsoiton opiskelun 12-vuotiaana Royal Academy of Musicissa ja jatkoi opintojaan Wienissä.
Goodson somi avioliiton vuonna 1903 säveltäjä Arthur Hintonin kanssa. Hän teki kiertueen Yhdysvaltoihin vuonna 1907 ja oli ensimmäinen Albert Hallissa soittanut naispianisti vuonna 1918. Kyseessä oli sotasairaalaa tukenut hyväntekeväisyyskonsertti ja ohjelmistossa oli Chopinia. Uusi Yhdysvaltain kiertue oli vuorossa vuonna 1923. Kaikkiaan hän teki seitsemän Pohjois-Amerikan kiertuetta, joista kahdella hän säesti australialaista oopperadiivaa Nellie Melbaa. Hän esiintyi myös Norjassa, Ruotsissa ja Suomessa.[lähde? ]
1930-luvulla Goodson esiintyi Sir Thomas Beechamin kanssa ja otti oppilaita. Toisen maailmansodan aikaan hänen kotinsa tuhoutui pommituksissa ja hän jäi näihin aikoihin myös leskeksi. Elettyään muutaman vuoden poissa julkisuudesta hän esiintyi vielä kerran vuonna 1946. Esitys sai hyvät arvostelut.
Aiheesta muualla

http://soundcloud.com/veikko-viljanen/arthur-hinton-fireflies-scherzo-katharine-goodson-1920-on-duo-art-6322
http://www.nytimes.com/1929/12/24/archives/katherine-goodson-pianist-arrives.html
Karkkipäivä

Karkkipäivä tarkoittaa makeisten syöntiin varattua viikonpäivää, jonka tarkoitus on vähentää kariesta lasten hampaissa. Suomessa karkkipäivä on yleensä lauantai.
Karkkipäivä keksittiin alun perin Ruotsissa 1960-luvulla. Suomeen karkkipäivän toi Suomen Hammaslääkäriliitto 1970-luvulla.
Nykysuosituksissa karkkipäivästä on luovuttu ja korostetaan kohtuullista käyttöä pitkin viikkoa. Karkkipäivä on kuitenkin käytössä vielä monella lapsella, mutta jokapäiväinen makeisten syönti on yleistynyt.
Kantonin televisiotorni

Kantonin televisiotorni
Kantonin televisiotorni (kiin. 廣州塔) on Kantonin kaupungissa Guangdongin maakunnassa Kiinassa sijaitseva televisiotorni. Tornia alettiin rakentaa vuonna 2005 ja torni valmistui vuonna 2010.[lähde? ] Torni on 459,2 metriä korkea ja antennin kanssa 600 metriä korkea.[lähde? ] Tornissa on kuusi hissiä. Tornissa on myös ravintola. Rakennuksen arkkitehtina toimi hollantilainen Mark Hemel.
Aiheesta muualla

Kuvia tai muita tiedostoja aiheesta Kantonin televisiotorni Wikimedia Commonsissa
Kamo

Kamo voi tarkoittaa:
Maantiede

Kamo, Japanin kaupunki Niigatan prefektuurissa
Mino-Kamo, Japanin kaupunki Gifun prefektuurissa
Kamo, Japanin entinen maaseutukaupunki Kioton prefektuurissa
Kamo, Japanin entinen maaseutukaupunki Okayaman prefektuurissa
Kamo, Japanin entinen maaseutukaupunki Shimanen prefektuurissa
Kamō, Japanin entinen maaseutukaupunki Kagoshiman prefektuurissa
Kamo, Japanin entinen kyläkunta Shizuokan prefektuurissa
Kamon piirikunta, Japanin piirikunta Gifun prefektuurissa
Kamon piirikunta, Japanin piirikunta Shizuokan prefektuurissa
Kamon piirikunta, Japanin entinen piirikunta Hiroshiman prefektuurissa
Kamojoki, Japanin joki Kioton prefektuurissa
Kamo-jinja, kaksi šintolaista pyhäkköä Kiotossa
Gavar, aiemmin Kamo, Armenian kaupunki
Henkilöt

Simon Ter-Petrosjan eli Kamo (1882–1922), georgialainen bolševikki
Kamo no Chōmei (1153 tai 1155–1216), japanilainen runoilija
Kamo no Mabuchi (1697–1769), japanilainen runoilija
Kosei Kamo (1932–2017), japanilainen tennispelaaja
Shōgo Kamo (1915–1977), japanilainen jalkapalloilija
Shū Kamo (s. 1939), japanilainen jalkapalloilija
Takeshi Kamo (1915–2004), japanilainen jalkapalloilija
Muuta

Kamo-klaani, japanilainen klaani
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kamo”, voi hakea sivunnimihaulla, laajalla sivunnimihaulla tai tekstihaulla.
Kantonin oopperatalo

| Kantonin oopperatalo> 广州大剧院 |
| --- | --- |

Sijainti:  Kanton, Kiina
Koordinaatit:  23°7′3″N, 113°19′2″E
Rakennustyyppi:  oopperatalo
Valmistumisvuosi:  2010
Suunnittelija:  Zaha Hadid
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kantonin oopperatalo (kiin. 广州大剧院, Guǎngzhōu dajùyuàn) on oopperatalo Kantonin kaupungissa Kiinan Guangdongin maakunnassa. Britannianirakilaisen arkkitehdin Zaha Hadidin suunnittelema rakennus avattiin vuonna 2011.
Aiheesta muualla

Kuvia tai muita tiedostoja aiheesta Kantonin oopperatalo Wikimedia Commonsissa
Viralliset sivut (kiinaksi) (englanniksi)
Kari Lehtola (lentopalloilija)

Kari Lehtola (s. 26. syyskuuta 1982) on suomalainen lentopalloilija, joka pelaa nykyään Tampereella, Isku-Volleyn riveissä. Lentopallon SM-liigassa pelaava Isku-Volley hankki Lehtolan joukkueeseensa silloisesta Varalan valtakunnallisesta poikien valmennuskeskuksesta.
Isku-Volleyn riveissä Lehtola on päässyt juhlimaan Suomenmestaruutta, kuin myös SM-hopeaa ja pronssia. Lisäksi Suomen Cupin voitto on hänellä taskussa. TUL:in joukkueessa Lehtola oli voittamassa Maailmanmestaruuden Rio de Janeirossa 2006. Lisäksi hän opiskelee Tampereen ammattikorkeakoulussa rakennustekniikkaa. Lehtola on pelannut Isku-Volleyn ja Varalan valmennuskeskuksen joukkueen lisäksi kasvattajaseuransa Liperin Taimen riveissä.
Marty Friedman

| Marty Friedman |
| --- | --- |
 Marty Friedman Gods of Metal -festivaaleilla, 2009
Henkilötiedot
Syntynyt: 8. joulukuuta 1962 (ikä 61)
Ammatti:  muusikko
Muusikko
Aktiivisena:  1982–
Tyylilajit:  thrash metal, J-pop, neoklassinen metalli, power metal, progressiivinen rock, speed metal, enka, heavy metal ja progressiivinen metalli 
Soittimet:  kitara, bassokitara
Yhtyeet:  Megadeth (1990–2000) Deuce Hawaii Cacophony
Levy-yhtiöt:  Prostethic Records, Avex Trax, Shrapnel Records, Universal Music Japan ja Capitol Records 
Aiheesta muualla
www.martyfriedman.com
  [ Muokkaa Wikidatassa ] [ ohje ]  
Marty Friedman (oikealta nimeltään Martin Adam Friedman, s. 8. joulukuuta 1962) on yhdysvaltalainen kitaristi. Hänet tunnetaan parhaiten thrash metal -yhtye Megadethin entisenä kitaristina. Friedman soitti Megadethissa vuosina 1990–2000, ja on täten Megadethin klassinen ja muistettavin kitaristi. Hän on myös tehnyt mittavan soolouran. Suurin osa hänen soolotuotannostaan on kuitenkin instrumentaalimusiikkia. Nykyään Friedman asuu Tokiossa.
Varhainen ura (1982–1989)

Friedman on suurimmalta osin itseoppinut kitaristi, joka tunnetaan omaperäisestä soittotyylistään ja myös tyylilajistaan, joka vaihtelee neoklassisen metallin, progressiivisen rockin ja thrash metalin rajoilla. Friedman käyttää usein arpeggiosointuja. 
Friedman aloitti uransa Deuce-nimisessä yhtyeessä, joka ei koskaan saanut merkittävää julkisuutta. Deucen hajottua Friedman muutti perheineen Havaijiin, jossa hän perusti vuonna 1982 Vixen-nimisen yhtyeen. Vixen muutti ensimmäisen julkaisunsa jälkeen nimekseen Hawaii. Yhtye kuitenkin hajosi vuonna 1985. 
Friedman asui Havaijilla kolme vuotta, ja kävi rannalla kyseisenä aikana kaksi kertaa. Hawaii-projektin hajottua Friedman perusti Jason Beckerin kanssa Cacophony-yhtyeen, joka kuitenkin hajosi vuonna 1989. 
Ennen Cacophonyn hajoamista, Friedman oli julkaissut ensimmäisen sooloalbuminsa. 8. elokuuta 1988 julkaistu albumi kantoi nimeä Dragon's Kiss. Friedman alkoi hämmästyttää useampia kitaristitaidoillaan, ja hänen suosionsa alkoi nousta.
Ura Megadethin kanssa (1990–2000)

Friedman liittyi Dave Mustainen luotsaamaan Megadeth-yhtyeeseen vuonna 1990. Hän korvasi yhtyeessä Jeff Youngin, joka oli erotettu yhtyeestä vuonna 1989. Friedmanin koe-esiintymistilaisuudesta on myös videopätkä, joka on piilotettu Easter Egginä Megadethin DVD:lle Arsenal of Megadeth. Friedman pääsi yhtyeeseen, ja päihitti kilpailussa myös Jeff Loomisin, joka liittyi myöhemmin Nevermoreen. 
Friedmanin ensimmäinen levytys Megadethin kanssa oli yhtyeen klassikkoalbumi Rust in Peace, joka myi platinaa Yhdysvalloissa.
Friedman lähti kiertueelle Megadethin kanssa, jonka jälkeen yhtye nauhoitti toisen levynsä Friedmanin kanssa. Albumi kantoi nimeä Countdown to Extinction, ja se julkaistiin 1992. Samana vuonna Friedman julkaisi myös toisen soololevynsä, 1. joulukuuta 1992 julkaistun Scenesin. Countdown to Extinction myi kaksinkertaista platinaa, ja Friedmanin soololevy ylitti kultarajan. Seuraava Friedmanin sooloalbumi, Introduction julkaistiin 1995. Seuraava soololevytys, True Obsessions julkaistiin 24. lokakuuta 1996, ja albumit myivät kultaa.
1990-luvun puoliväliin tultaessa Megadethin tyyli laski perinteisempään, aikaansa sopivaan melodiseen hard rockiin. Megadethin seuraava levy Youthanasia myi kuitenkin nopeammin platinaa kuin yksikään aiempi Megadeth-albumi. Kaksi myöhempää levyä, Cryptic Writings (1997) ja Risk (1999) olivat kuitenkin aikansa valtavirtaan joutuneita levytyksiä, jotka eivät enää myyneet edeltäjiensä lukuja. Lopulta Friedman soitti viimeisen konserttinsa Megadethin kanssa 14. tammikuuta 2000, jonka jälkeen hän erosi kiertueen ollessa kesken. Syyksi hän kertoi, ettei yhtye enää ollut tarpeeksi aggressiivinen musiikkinsa puolesta, ja että hän halusi seurata omia kiinnostuksensa kohteita.